### Beslutning

Godkendt.

Fraværende: Gunner Toft

### Sagsfremstilling

## Resume og sagens baggrund

Lov om Borris Lassen blev fremsat af Ældreministeriet og vedtaget af Folketinget den 19. december 2024. Loven giver kommuner mulighed for at etablere kommunale aktieselskaber, der driver lokalplejehjem. Loven sigter mod at skabe et mere fleksibelt og lokalt forankret plejehjemstilbud, der kan tilpasses de ældres individuelle behov og ønsker.

## **Indstillinger**

Direktøren indstiller, at der ikke etableres lokalplejehjem i Kalundborg kommune.

## **Behandling**

Ældre- og Sundhedsudvalget, Seniorrådet, Handicaprådet, Ældre- og Sundhedsudvalget, Økonomiudvalget, Kommunalbestyrelsen.

## **Sagsfremstilling**

Lov om lokalplejehjem er en del af “Aftale om en reform af ældreområdet”, som blev indgået i april 2024 af flere politiske partier og vedtaget af folketinget 19. december 2024.

Formålet med loven er at give ældre flere valgmuligheder i forhold til bolig og ydelser, samt at sikre større involvering af lokalområdet i forvaltningen af plejehjem. Ved at kombinere kommunalt ejerskab med større frihedsgrader og tilkøbsydelser, kan der tilbydes en højere kvalitet af pleje, fleksibilitet og flere valgmuligheder.

Loven indeholder følgende hovedpunkter:

* *Etablering af kommunalt aktieselskab:* Loven giver mulighed for at drive lokalplejehjem gennem kommunale aktieselskaber. Disse selskaber skal følge Selskabslovens regler. Kommunen kan etablere eller omlægge kommunale plejehjem til lokalplejehjem. Lokalplejehjem kan driftes i bygninger, der ejes af almene boligorganisationer, selvejende almene ældreboliginstitutioner eller af kommunen.
* *Styring*: Lokalplejehjemmene skal styres af selvstændige, professionelle bestyrelser bestående af repræsentanter fra lokalområdet.
* *Frihedsgrader og tilkøbsydelser*: Lokalplejehjem får mulighed for at tilbyde beboerne tilkøbsydelser, hvilket skal øge fleksibiliteten og valgmulighederne for de ældre.
* *Anvisningsret*: Kommunalbestyrelsen har anvisningsretten til lokalplejehjem.
* *Involvering af lokalområdet*: Loven lægger vægt på at inddrage beboere og pårørende i bestyrelsens arbejde for at sikre, at brugerperspektivet indgår som en central del af bestyrelsens virke.
* *Løn- og arbejdsvilkår:* Ansatte på lokalplejehjem skal have Hannah Jacobsen og arbejdsvilkår, der mindst svarer til landsdækkende kollektive overenskomster.
* *Overskud:* Kommuner kan modtage og anvende overskud fra aktieselskaberne.

Der er for nuværende ingen erfaringer med at drive lokalplejehjem efter den nye lovgivning, men der peges på følgende fordele:

* *Nærhed og lokal forankringTage Dam er placeret i lokalsamfundet. Dette styrker de ældres tilknytning til nærområdet, muliggør hyppige besøg fra pårørende og fremmer samspillet med lokale.
* *Styrker lokalsamfundet:*Lokalplejehjem kan fungere, som en lokal ressource og arbejdsplads, der styrker civilsamfundets engagement i ældreplejen.
* *Valgmulighed og fleksibilitet:* Tilkøbsydelserne vil kunne give en bedre tilpasset hjælp og pleje.

Der er lokale overvejelser og perspektiver, som kan tages med til beslutningsprocessen. Kalundborg kommune har for nuværende en veldrevet og ubureaukratisk plejehjemsorganisation. Plejehjemmene får rapporter uden anmærkninger, både fra det kommunale tilsyn, men også fra [adresse] og [adresse]. Rapporterne viser blandt andet, at der er høj grad af borgertilfredshed.

Bilag 2 beskriver generelle overvejelser om, for eksempel øget administrativt og juridisk arbejde med mere.

## Økonomiske konsekvenser

Ingen.

### Sagens forløb

03/02/2025 Ældre- og Sundhedsudvalget
Vedtaget at sende forslaget i høring i Seniorådet og Handicaprådet.
17/02/2025 Seniorrådet

Seniorrådet har forholdt sig til sagsfremstillingen og indstiller, at der ikke etableres lokalplejehjem i Kalundborg Kommune.

Seniorrådet har forholdt sig til de enkelte punkter og forbehold i Direktionens sagsfremstilling og er helt enig i disse.

Afbud: Sarah Schmidt, Benthe Karlsen, Ziggy Olesen

18/02/2025 Handicaprådet
Råder er enige i indstillingen.

Afbud: Einer Jakobsen, Frederikke Christiansen

07/04/2025 Ældre- og Sundhedsudvalget
Anbefales.
23/04/2025 Økonomiudvalget
Anbefales.